Dame i gospodo poslanici, poštovani gosti, otvaram 60. sjednicu Predstavničkog doma Parlamentarne skupštine Bosne i Hercegovine. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici međunarodnih organizacija i ambasada u BiH, predstavnici medija. Srdačno pozdravljam sve prisutne poslanike i goste. Odsustvo su opravdali poslanici Mladen Bosić i Senad Šepić. Prema informaciji službe, sjednici je trenutno prisutno, odnosno prisutan 31 poslanik. Konstatiram da sjednica ima kvorum za rad i odlučivanje. Otvaram raspravu o predloženom dnevnom redu. Konstatiram da nema prijavljenih za raspravu o dnevnom redu i zatvaram raspravu o dnevnom redu. Dakle, 60. sjednica Predstavničkog doma ima sljedeći Dnevni red 1. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2014. godinu – predlagač: Predsjedništvo BiH, zakon broj: 01,02-02-1-57/13 od 09.12.2013. godine, (drugo čitanje) Prelazimo na realiziranje dnevnog reda, dakle na prvu tačku dnevnog reda. No prije nego što krenemo sa radom, želim vas obavijestiti da nakon konsultacija unutar Kolegija, Kolegij je odlučio, a i na preporuku velikog broja poslanika, da napravimo ipak jednu pauzu, kako bi se i ovaj Izvještaj Komisije dostavio svim poslanicima prije početka rasprave. Trenutno je 13:50, tako da nastavljamo s radom u 14:30. [[PAUZA]] Dame i gospodo poslanici, dakle mi smo napravili pauzu s ciljem da Komisija za finansije i budžet završi svoju sjednicu i sačini izvještaj. Komisija je zasijedala sve do sada i ja ću pročitati prvo ono što je zaključak trenutni Komisije. 2 Komisija za finansije i budžet Predstavničkog doma Parlamentarne skupštine BiH je na 45. sjednici, održanoj 16.12.2013. godine, s 5 glasova za, 3 glasa protiv i 1 suzdržanim glasom donijela sljedeći zaključak: Komisija za finansije i budžet Predstavničkog doma Parlamentarne skupštine BiH odlaže izjašnjavanje na neodređeno vrijeme o Prijedlogu zakona o Budžetu institucija BiH i međunarodnih obaveza BiH za 2014. godinu u drugoj komisijskoj fazi. Nakon što smo dobili ovaj zaključak Komisije Kolegij se sastao i mi smo zaključili da sada prvo ponudimo Predstavničkom domu da se izjasni o prijedlogu da ovu sjednicu nastavimo u ponedeljak u 12:00 sati. Molim vas da se pripremite za glasanje. Glasajte sad. Konstatiram da imamo potrebnu i opću i entitetsku većinu i da je Predstavnički dom usvojio ovaj zaključak. Nastavak sjednice je u ponedjeljak ... ____________(?) Da ponovimo.